|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
|  |
| Zamestnávatelia, ktorých zamestnanci na pracovisku manipulujú (výroba, spracovanie, skladovanie, preprava, zneškodňovanie) s karcinogénmi, ktorých TSH sú predmetom novely nariadenia vlády. Ide najmä o firmy sklárskeho priemyslu, konzervovania kože, elektronický a chemický priemysel, jadrovú energetiku, a iné uvedené v závere doložky vybraných vplyvov v tabuľke č. 1.  Predkladateľ nemá informácie o počte zamestnávateľov, ktorí zamestnávajú zamestnancov exponovaných chemickým karcinogénom a mutagénom, ktorých technické smerné hodnoty sú predmetom návrhu nariadenia vlády.  V doložke vplyvov uvádzame najčastejšie využitie uvedených látok podľa dostupných internetových zdrojov. |
| **3.2 Vyhodnotenie konzultácií**  - **z toho MSP** |
|  |
| Ministerstvo zdravotníctva SR uverejnilo na portáli Slov-Lex predbežnú informáciu k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov, číslo predbežnej informácie PI/2020/7, dátum začiatku PK: 21.01.2020, dátum konca PK: 17.02.2020.  Predbežná informácia bola súbežne elektronicky zaslaná dňa 20.01.2020 na Ministerstvo hospodárstva SR s požiadavkou na zabezpečenie konzultácií v zmysle Jednotnej metodiky na posudzovanie vybraných vplyvov v termíne do 17.02.2020.  Ani jeden oslovený subjekt si nevyžiadal podrobnejšie informácie o pripravovanom návrhu nariadenia vlády a nepredložil ani jednu pripomienku k návrhu nariadenia vlády. |
| **3.3 Náklady regulácie**  - **z toho MSP** |
| ***3.3.1 Priame finančné náklady*** |
| Negatívny vplyv na podnikateľské prostredie:   * Je možné predpokladať iba mierny nárast počtu rizikových prác vzhľadom na sprísnenie TSH 8 karcinogénov, pričom zmeny počtu osôb vykonávajúcich rizikové práce nie je možné presne určiť. Predkladateľ nemá informácie o počte zamestnávateľov, ktorí zamestnávajú zamestnancov exponovaných chemickým karcinogénom a mutagénom, ktorých technické smerné hodnoty sú predmetom návrhu nariadenia vlády. V Slovenskej republike bolo k 30.06.2019 evidovaných cca 500 zamestnancov exponovaných karcinogénom a mutagénom, ktorí už vykonávali rizikovú prácu v kategórii 3 alebo 4 z dôvodu expozície karcinogénom a mutagénom, ktoré sú predmetom návrhu nariadenia vlády. Vzhľadom na to sa predpokladá iba mierny nárast počtu rizikových prác, keďže je zrejmé, že zamestnanci exponovaní karcinogénom, ktoré sú predmetom návrhu nariadenia vlády, už zväčša vykonávajú rizikovú prácu. Tento trend nie je možné vyčísliť.   **Nepredpokladá sa, že bude potrebné určovať rizikové práce u všetkých dotknutých subjektov, ale iba u tých, ktorí nebudú môcť zabezpečiť dostatočné technické alebo technologické opatrenia** na zníženie expozície zamestnancov uvedeným karcinogénom.   * Najvyššie náklady sa predpokladajú v prípade malých a stredných podnikov, v ktorých sú zamestnanci exponovaní berýliu a kadmiu; najmä tie podniky, ktoré ešte nezabezpečili ochranu zamestnancov prostredníctvom používania uzavretých systémov alebo nahradením karcinogénov inými, menej nebezpečnými chemickými faktormi. * Vyčíslenie nákladov na rizikovú prácu:   V súčasnosti nie je možné negatívny vplyv (pravdepodobné zvýšenie nákladov zamestnávateľov) kvantifikovať konkrétne, iba opisne:  V prípade vyhlásenia rizikovej práce u 1 zamestnanca sa zvýšenie nákladov zamestnávateľa bude týkať nasledujúcich položiek: mzdovej kompenzácie za sťažený výkon práce, príspevku zamestnávateľa na doplnkové dôchodkové sporenie zamestnanca, ktorý vykonáva prácu zaradenú do kategórie 3 a 4, výkonu lekárskej preventívnej prehliadky vo vzťahu k práci (v prípade vyhlásenia rizikovej práce 3. kategórie je to 1 x za 2 roky a v prípade 4. kategórie je to každý rok) a rekondičného pobytu (1 x za 5 rokov pri práci v kategórii 3 a následne každé štyri roky; 1 x za 4 roky pri práci v kategórii 4 a následne každé tri roky).  Mzdová kompenzácia za sťažený výkon práce predstavuje najmenej 20 % minimálnej mzdy v eurách za hodinu (§ 124 Zákonníka práce).  Príspevok zamestnávateľa na doplnkové dôchodkové sporenie za zamestnanca, ktorý vykonáva prácu zaradenú do kategórie 3 a 4 je podľa § 13 ods. 3 zákona č. 650/2004 Z. z. najmenej 2 % z a) vymeriavacieho základu zamestnanca na platenie poistného na dôchodkové poistenie podľa osobitného predpisu (zákon č. 461/2003 Z. z.), b) príjmu zúčtovaného na výplatu, ak ide o zamestnanca, ktorý nie je povinne dôchodkovo poistený.  Predkladateľ však nepozná vymeriavacie základy jednotlivých dotknutých zamestnancov ani ich počet.  Nie je možné vyčísliť ani cenu lekárskej preventívnej prehliadky vo vzťahu k práci, nakoľko ich cena nie je regulovaná a závisí od rozsahu vyšetrení na základe odborného uváženia lekára vykonávajúceho uvedenú prehliadku podľa odborného usmernenia MZ SR o náplni lekárskych preventívnych prehliadok vo vzťahu k práci.  Taktiež predkladateľ nepozná cenu rekondičného pobytu, ktorá je individuálna na základe voľnej cenotvorby.  Pri výpočte priamych nákladov na rizikové práce sa vychádzalo z priemernej mzdy v r. 2019 vo výške 1092 EUR a vypočítali sa kompenzácie vo výške 20 % (2621 EUR za rok), príspevky DDS 2% vo výške 262 EUR za rok, náklady na lekársku preventívnu prehliadku vo vzťahu k práci vo výške 60 EUR a cena rekondičného pobytu 500 EUR. Celková cena rizikovej práce na 1 zamestnanca predstavuje výšku 3443 EUR. Keďže je zrejmé, že zamestnanci exponovaní karcinogénom, ktoré sú predmetom návrhu nariadenia vlády, už zväčša vykonávajú rizikovú prácu, odhaduje sa mierny nárast rizikových prác v počte cca 50 zamestnancov, čo predstavuje náklad na rizikové práce 172 150 EUR.   * Finančné náklady na meranie karcinogénov v pracovnom ovzduší a na úpravu existujúcich, najmä technických opatrení, alebo na zavedenie nových opatrení v pracovnom prostredí, kde sa vyskytujú karcinogény, ktorých TSH sú revidované. V prípade niektorých karcinogénov bude mať zvolená možnosť vplyv na prevádzkové náklady podnikov, ktoré budú musieť zaviesť dodatočné ochranné a preventívne opatrenia. Z údajov uvedených v štúdii Európskej komisie sa navýšenie finančných nákladov predpokladá u podnikov, v ktorých sú zamestnanci exponovaní najmä trichlóretylénu, minerálnym olejom, ktoré boli predtým použité v motoroch s vnútorným spaľovaním, kadmiu a jeho anorganickým zlúčeninám. Na zmiernenie technických alebo hospodárskych dopadov, ktorým môžu čeliť zamestnávatelia z dôvodu zavedenia revidovaných TSH sa v prípade vybraných karcinogénov uplatňujú prechodné obdobia: (kadmium a jeho anorganické zlúčeniny do 11.07.2027, berýlium a jeho anorganické zlúčeniny do 11.07.2026). V prípade anorganických zlúčenín arzénu vrátane kyseliny arzeničnej a jej solí sa pri tavení medi revidovaná TSH uplatňuje od 11. júla 2023.   Vyčíslenie:  Nie je možné kvantifikovať konkrétne, nakoľko technické a technologické opatrenia, ktoré si návrh nariadenia vlády vyžiada, sú individuálne a závisia od druhu výroby a aktuálneho stavu vybavenosti jednotlivých dotknutých podnikov.  Je možné uviesť približné ceny za meranie faktorov v pracovnom ovzduší (cenotvorba nie je regulovaná):  - odber vzoriek podľa platných noriem a štandardných pracovných postupov 15,00/1 hod. VŠ  8,00/1 hod. SŠ  - sadzba za dopravu pri použití dopravného prostriedku 0,50/1 km  - spracovanie výsledkov a vyhotovenie protokolu o skúškach 15,00/1 hod.  - určenie karcinogénu podľa akreditovanej/štandardizovanej metódy 10 - 50 Eur/látku  Objektivizáciu chemických faktorov vrátane karcinogénnych a mutagénnych faktorov v pracovnom ovzduší vykonávajú odborne spôsobilé osoby na odber vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia a odborne spôsobilé osoby na kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie; register odborne spôsobilých osôb vedie na internetovej stránke Úrad verejného zdravotníctva SR.  Náklady na posúdenie zdravotného rizika pri práci a meranie koncentrácie karcinogénov v pracovnom ovzduší nevyčísľujeme, nakoľko nie sú novým nákladom tohto návrhu, keďže všetkých 10 karcinogénov sa už v legislatíve SR nachádza a teda sa s nimi pracuje a bez ohľadu na návrh sa podľa príslušných právnych predpisov vykonáva aj posúdenie zdravotného rizika pri práci aj meranie koncentrácie karcinogénov v pracovnom ovzduší.   * Malé a stredné podniky nie sú vyňaté spod pôsobnosti smernice a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k rôznej úrovni ochrany zdravia pracovníkov v závislosti od veľkosti podniku. |
| ***3.3.2 Nepriame finančné náklady*** |
| Pozitívny vplyv na podnikateľské prostredie:   * Zlepšenie ochrany zdravia zamestnancov pri práci zavedením nových TSH a revidovaných TSH v zmysle nižších hodnôt oproti súčasným hodnotám TSH; predpokladá sa nižší výskyt chorôb z povolania a ochorení súvisiacich s prácou. * Predpokladá sa prínos pre zamestnávateľov v podobe nižších strát produktivity práce zamestnancov v dôsledku ich zlého zdravotného stavu. Zo štúdie vypracovanej v mene Európskej komisie vyplýva, že najvyššie očakávané prínosy pre rôzne zainteresované strany v rámci členských štátov sú:   + berýlium: zavedením limitnej hodnoty v pracovnom ovzduší sa predpokladá prínos pre podniky 15 miliónov eur,   + zaradenie práce, pri ktorej dochádza k expozícii cez kožu účinkom minerálnych olejov, ktoré boli predtým použité v motoroch s vnútorným spaľovaním na mazanie a chladenie pohyblivých častí vo vnútri motora do zoznamu látok, zmesí a pracovných procesov s rizikom chemickej karcinogenity: záchrana 880 životov, zníženie počtu prípadov rakoviny o 90 000, pričom celkový prínos súvisiaci s úsporou zdravotných nákladov počas 50 rokov je vyčíslený na 0,3 až 1,6 mld. eur,   + trichlóretylén: zavedením limitnej hodnoty v pracovnom ovzduší s upozornením na možnosť absorpcie významného množstva cez kožu, sa očakáva záchrana 390 životov a celkový prínos súvisiaci s úsporou zdravotných nákladov je vyčíslený na 118 – 430 mil. eur. * Zavedenie revidovaných TSH pomáha zamestnávateľom pri určovaní a posudzovaní zdravotného rizika  pri práci s  expozíciou konkrétnym  karcinogénom v súvislosti s vykonávaním preventívnych a ochranných opatrení na ochranu zdravia zamestnancov pred zdravotnými rizikami z expozície týmto karcinogénom. * Na zmiernenie technických alebo hospodárskych dopadov, ktorým môžu čeliť zamestnávatelia z dôvodu zavedenia revidovaných TSH sa v prípade vybraných karcinogénov uplatňujú prechodné obdobia: (kadmium a jeho anorganické zlúčeniny do 11.07.2027, berýlium a jeho anorganické zlúčeniny do 11.07.2026). V prípade anorganických zlúčenín arzénu vrátane kyseliny arzeničnej a jej solí sa pri tavení medi revidovaná TSH uplatňuje od 11. júla 2023. * Pomoc zamestnávateľom pri zabezpečovaní účinnej ochrany pri práci s karcinogénmi s možnosťou absorpcie významného množstva cez kožu; ich označením v prílohe č. 2 * Vplyv na základné práva je pozitívny, najmä pokiaľ ide o právo na život a právo na spravodlivé a primerané pracovné podmienky, ktoré zohľadňujú zdravie, bezpečnosť a dôstojnosť pracovníkov. |
| ***3.3.3 Administratívne náklady*** |
| **-** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 zamestnanca vykonávajúceho rizikovú prácu* | *Náklady na celé podnikateľské prostredie*  *- cca 50 zamestnancov vykonávajúcich rizikové práce na základe návrhu* | | *Priame finančné náklady* | *3 443* | *172 150* | | *Nepriame finančné náklady* | *N/A* | *N/A* | | *Administratívne náklady* | *N/A* | *N/A* | | ***Celkové náklady regulácie*** | ***3 443*** | ***172 150*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Návrh by mal mať priaznivý vplyv na hospodársku súťaž v rámci vnútorného trhu. Limitnými hodnotami platnými pre celú EÚ pre faktory, ktorých sa týka tento návrh, sa zníži narúšanie hospodárskej súťaže medzi podnikmi nachádzajúcimi sa v členských štátoch s rôznymi vnútroštátnymi úrovňami TSH.  Návrh sa dotkne všetkých subjektov podnikajúcich v dotknutom segmente rovnako, pretože zavádza jednotné limity, preto sa nepredpokladá ovplyvnenie konkurencieschopnosti podnikov na trhu. Malé a stredné podniky nie sú vyňaté spod pôsobnosti smernice a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k rôznej úrovni ochrany zdravia pracovníkov v závislosti od veľkosti podniku. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| - |